Ընդբախում

Ընդբախում, պերկուսիա ( – հարվածել, բախել), ներքին օրգանների բժշկական քննության մեթոդ։ Մարմնի մակերևույթին բախելիս, այդ հատվածի տակ գտնվող օրգաններում ծագում են տատանողական շարժումներ, որոնք առաջացնում են տարբեր տևողության, բարձրության և հնչեղության ձայներ։ 

Տարբերում են տեղագրական (օրգանների սահմանների որոշում) և համեմատական (օրգաններում առաջացած ախտաբանական փոփոխությունների բացահայտում) ընդբախումներ։ Բութ ձայնը թոքերի և թոքամզի բորբոքումների, թմբկայինը (տիմպանիկ)՝ թոքերի լայնացման և այնտեղ խոռոչների առկայության (կավերնա, կիստա) ախտանշան է։ Բութ, պերկուտոր ձայնը վկայում է որովայնի խոռոչում հեղուկի առկայությունը (ջրգողություն), թմբկային ձայնը՝ աղիքներում գազերի կուտակումը։
 

Բժշկական ախտորոշում